**Приложение № 1**

**Техническа спецификация**

**Описание на наличната Географска информационна система на МТИТС**

През 2001 г. с доставката на оборудването за Ситуационния център на МТИТС е закупена Географската информационна система (ГИС) с цел подпомагане вземането на информирани решения посредством пространствено моделиране, при възникване на кризисни ситуации от военен и невоенен характер. Придобитата ГИС от МТИТС се е състояла от:

* Приложен ГИС софтуер за управление при кризи;
* ГИС сървърен софтуер ArcGIS for Server Workgroup Standard – 1 бр. лиценз за 2 процесорни ядра, 10 конекции и 10 GB данни;
* ГИС настолен редактор ArcGIS for Desktop Basic (бивше наименование ArcView);

През 2015 г. базовия ГИС софтуер бе надграден и развит. Създадена бе единна информационна среда за поддържане и управление на специализираните данни и информация, за което:

* актуализиран е наличния базов ГИС сървърен софтуер ArcGIS for Server Workgroup Standard или еквивалент – достави се 1 бр. лиценз към последна версия;
* извършена е миграция на наличния приложен ГИС софтуер в МТИТС към последна версия на доставяния ГИС софтуер;
* доставена и къстамизирана е специализирана ГИС за управление при кризисни ситуации към наличния базов ГИС сървърен софтуер;
* модифицирана е ГИС на МТИТС чрез обвързване с базата данни на държавно предприятие Национална компания „Железопътна инфраструктура“.
* обучени са трима служители на дирекция БТНУК за работа с актуализирания ГИС софтуер и специализираната ГИС за управление при кризисни ситуации;

Специализираната ГИС за управление при кризисни ситуации оптимизира процесите при управление на кризисни ситуации от военен и невоенен характер, като осигури следните функционални възможности:

* + - ***Управление на данни*** – позволи се управление на данните по начин, удобен за анализиране, като се даде възможност различните потребители лесно да споделят информация помежду си или да формират различни „общности“ за взимане на адекватни решения при кризисни/аварийни ситуации;
    - ***Планиране и анализ*** – позволи се превръщане на „суровите“ данни в полезна и структурирана информация, която подпомага вземането на адекватни решения;
    - ***Обща оперативна картина*** – даде се възможност за представяне на информация за възникналата ситуация, визуализирана върху картова подложка, позволяваща тактическо планиране за овладяване на бедствията и показваща пълна картина на текущата ситуация. Това позволи:
      * Преместване по картата и промяна на мащаба;
      * Визуализиране на произшествията с условни знаци в зависимост от типа и тежестта им;
      * Позициониране към новопостъпило произшествие и преглед на информацията за новопостъпили произшествия;
    - ***Справки и отчети*** – даде се възможност за генериране на справки и отчети след приключване на дадено събитие;
    - ***Мобилни*** – даде се възможност за връзка от и към мобилни приложения.

**С цел подобряване готовността на МТИТС за навременна и ефективна реакция в кризисна ситуация от военен и невоенен характер е необходимо съществуващия ГИС софтуер да бъде надграден и развит както следва:**

**Развитие на атрибутната информация на въвежданите в системата събития, ресурси и справки.** Изпълнителят следва да извърши следните дейности:

* Дефиниране на допълнителната атрибутна информация необходима за създаване на събития, ресурси, справки в зависимост от новата структура на базата данни и новопостъпилите от ГИС на Държавно предприятие „Пристанищна инфраструктура“ данни;
* Съгласуване на дефинираната допълнителна атрибутна информация с възложителя;
* Разработка на новата функционалност;
* Предоставяне на ръководство за работа със системата.

**Надграждане на системата за управление при кризи на МТИТС с базата данни на** **ГИС на Държавно предприятие „Пристанищна инфраструктура“** – системата следва да съдържа следната информация, групирана в текущите групи:

* Инфраструктурни обекти  и съоръжения на пристанищата;
* Обекти от кадастрална карта на територията на пристанищата;
* ВиК, Електро и Комуникационна инфраструктура и съоръжения на територията на пристанищата;
* ЖП инфраструктура на територията на пристанищата.

**Обучение на трима служители на дирекция БТНУК на МТИТС за работа с надградения и развит ГИС софтуер.**

Предмет на техническата оценка, подробно описана в Приложение № 4 са наличието на:

- тестова среда, еквивалентна със съществуващата при ВЪЗЛОЖИТЕЛЯ (ArcGIS for Server Workgroup Standard), на която да се извърши надграждането и въвеждането на данните, предмет на текущата поръчка;

*Доказва се с предоставяне на оторизационно писмо от производителя на ГИС софтуера, договор за риселърство, сертификат за партньорство или друг документ, удостоверяващ, че кандидатът е оторизиран от производителя на ГИС софтуера да извършва доставка на ГИС софтуерните продукти (заверено за вярност с оригинала копие).*

- програмисти, притежаващи сертификати за ГИС-разработчици за наличния при възложителя или еквивалентен базов ГИС софтуер.

*Доказва се със заверено за вярност с оригинала копие на сертификат.*

**Под еквивалентен се разбира софтуер, който включва всички възможности и характеристики на съществуващия при възложителя ГИС софтуер.**